timur Kang durung ilang pupuk lempuyang lan gandaning kencur Panjalukku tulus mring sliramu Becik dirampungi anggonmu agawe runtik’ing ati Amarga dalanku kang nate tumata Wus banget kebacut dawa Iki wanci kari manganti Tedhak’ing kreta titihan Lakuning sukma misowan Prapto Ingkang Kagungan Oo……. Kenya, Kenya……………. ! Rasa tresnaku wus kadaluwarsa Jepara, Agustus 2000 SANG GURU SEJATI Miturut pandoming lelaku Sang Guru Sing digugu lan ditiru Nanging jaman wis kuwalik Jeneng guru ora sangsaya becik Malah sangsaya morak-marik Amarga ora sethithik Pawongan kang kadung serik Mbuh aku ra genah…………! Sapa bener sapa sing salah Kalamangsane pancen wis bubrah Akeh kedadeyan kang ora lumrah Sang guru mulang sangsaya wegah Jalaran muride kakeyan polah Keset sinau keser sekolah Jan………….jan………..! Jamane pancen wis edan tenan Bocah